**Výzva na predkladanie ponúk**

podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

1. **Identifikácia verejného obstarávateľa:**

Názov: Zariadenie pre seniorov KARITA obce Partizánska Ľupča

Adresa: Partizánska Ľupča 84, 03215

IČO: 42433819

DIČ: 2120088751

Zastúpený: PhDr. Ľubomíra Gloneková, riaditeľka

Adresa hlavnej stránky verejného obstarávateľa: [www.zpskarita.sk](http://www.zpskarita.sk)

Kontaktná osoba: Mgr. Janka Mráziková, vedúca ekonomicko-prevádzkového úseku

Telefón: 044/2028924

Elektronická pošta: ekonom@zpskarita.sk

**Názov zákazky:**

Pelety.

1. **Miesto dodania predmetu zákazky:**

Zariadenie pre seniorov KARITA obce Partizánska Ľupča, Partizánska Ľupča 84, 032 15.

1. **Druh zákazky**

**Dodávka 57 ton drevných** **peliet trieda kvality A1- EN plus A1 s dovozom v 15 kg vreciach na palete**.

Zákazka s nízkou hodnotou zadávaná podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov.

**Spoločný slovník obstarávania (CPV):**

09111400-4 Drevné palivá (pelety)

1. **Stručný opis predmetu zákazky:**

Verejný obstarávateľ vyhlasuje zákazku, predmetom ktorej je **zabezpečenie pravidelnej** **dodávky, dovozu a vyloženia drevných peliet priemer 6-8 mm, obsah popola max. 0,5%, obsah vody v dodanom stave max. 10 %, pelety musia spĺňať podmienky normy EN ISO 17225-2:2014, trieda kvality A1- EN plus A1, biele čisté (bez kôry) v 15 kg vreciach na palete.** Súčasťou predmetu zákazky sú súvisiace služby spojené s dopravou na miesto dodania, naložením a vynaložením dodávaného tovaru v mieste dodania.

Dodávka bude uskutočňovaná na základe písomných alebo telefonických objednávok podľa potreby prevádzky Zariadenia pre seniorov KARITA obce Partizánska Ľupča najmenej 7 dní pred uskutočnením dodávky tovaru.

**Predbežný termín dodania prvej dodávky október 2021, potom každých 5 až 6 týždňov podľa potreby prevádzky Zariadenia pre seniorov KARITA obce Partizánska Ľupča a klimatických podmienok.**

Predmet zákazky musí byť dodávaný v akosti a v kvalite zodpovedajúcim platným právnym predpisom SR.

Uchádzač musí predložiť ponuku **na celý predmet zákazky** v požadovanom rozsahu, obsahu a kvalite. Nie je prípustné rozdelenie predmetu zákazky.

Neumožňuje sa predložiť variantné riešenie. Ak súčasťou ponuky bude aj variantné riešenie, variantné riešenie nebude zaradené do vyhodnotenia a bude sa naň hľadieť, akoby nebolo predložené.

Verejný obstarávateľ umožní uchádzačom realizáciu obhliadky miesta po predchádzajúcej dohode s riaditeľkou zariadenia.

1. **Predpokladaná hodnota zákazky: 11 218,00 € bez DPH**

V prípade, ak ponuková cena uchádzača vrátane DPH bude vyššia ako predpokladaná hodnota zákazky určená verejným obstarávateľom s DPH, môže verejný obstarávateľ považovať takúto ponuku za neprijateľnú a má právo neprijať ju.

1. **Typ zmluvy:** Rámcová zmluva.
2. **Trvanie zmluvy a lehota na dodanie tovaru:**

Doba trvania Rámcovej zmluvy je na obdobie 12 mesiacov.

Dodanie predmetu zákazky sa bude uskutočňovať na základe čiastkových objednávok podľa skutočných potrieb a finančných možností verejného obstarávateľa.

1. **Podmienky účasti záujemcov a obsah ponuky:**

Predkladanie ponúk:

**Uchádzač môže predložiť iba jednu cenovú ponuku.**

Uchádzač predkladá ponuku **v zalepenej obálke**, kde obálka musí obsahovať:

1. adresu obstarávateľskej organizácie uvedenej vo výzve,
2. názov a obchodné meno a adresa uchádzača,
3. označenie **„PELETY“- Neotvárať,**

Ponuky je potrebné doručiť osobne alebo poštou na adresu: Zariadenie pre seniorov KARITA obce Partizánska Ľupča, Partizánska Ľupča 84, 032 15.

Ponuky predložené po uplynutí tejto lehoty budú uchádzačovi vrátené neotvorené.

1. **Podmienky účasti uchádzačov:**

Ponuka predložená uchádzačom musí obsahovať:

1. Každý uchádzač predloží doklad o oprávnení podnikať v predmete zákazky, ktorý preukazuje aktuálnym výpisom s obchodného registra alebo živnostenského registra.
2. Dodržať predmet zákazky podľa ods. č. 4. tejto Výzvy.
3. Certifikát o skúške a atest kvality ponúkaných drevných peliet.
4. Návrh – cenová ponuka uchádzača.
5. Čestné prehlásenie, že súhlasí s podmienkami verejného obstarávateľa uvedenými v tejto výzve a čestné vyhlásenie, že údaje v ponuke sú pravdivé.
6. Čestné vyhlásenie, že nemá právoplatne uložený zákaz účasti na verejnom obstarávaní.
7. Čestné vyhlásenie, že nemá pozastavenú činnosť a že nie je v likvidácii, nie je dlžníkom v sociálnej, alebo zdravotnej poisťovni, že nemá daňové nedoplatky a súčasne žiadne skutočnosti, ktoré by bránili dodaniu predmetu zákazky.
8. Referencie za posledný kalendárny rok.
9. Na základe kritérií na hodnotenie ponúk bude identifikovaný úspešný uchádzač, ktorého verejný obstarávateľ výzve na rokovanie o zmluvných podmienkach, o doplnenie potrebnej dokumentácie.

Celá ponuka, tiež doklady a dokumenty v nej predložené musia byť vyhotovené **v slovenskom jazyku alebo českom jazyku**.

1. **Spôsob určenia ceny:** **Cenu** predmetu zákazky **uvádzať na mernú jednotku za 1 tonu** **vrátane súvisiacich služieb (doprava, naloženie a vyloženie tovaru).** Cena bude stanovená v zmysle zákona č. 18/1996 Z.z. o cenách v  znení neskorších predpisov.
2. **Hlavné podmienky financovania a platobné podmienky:**

Predávajúcemu sa neposkytne preddavok. Predmet zákazky sa bude financovať z prevádzkových prostriedkov zariadenia. Úhrady sa budú vykonávať na základe faktúr vystavených podľa objednávok a skutočne dodaného množstva tovaru formou bezhotovostného styku v lehote splatnosti faktúr. Splatnosť takto vystavených faktúr je minimálne 14 dní odo dňa jej doručenia.

1. **Vyhodnotenie ponúk** sa uskutoční dňa **30.09.2021 o 13,00 hod.**

Výsledok hodnotenia obstarávateľ oznámi len uchádzačom, ktorí predložili ponuku.

1. **Kritériá na vyhodnotenie ponúk:**

**Najnižšia cena celkom za celý predmet obstarávania.**

Verejný obstarávateľ vyberie spomedzi predložených ponúk ako úspešnú tú ponuku, ktorá splní podmienky určené verejným obstarávateľom a bude mať najnižšiu cenu celkom za celý predmet obstarávania tzn., že jediným kritériom na vyhodnotenie ponúk je cena za celý predmet obstarávania vrátane súvisiacich služieb.

Uchádzačom navrhovaná zmluvná cena musí byť vyjadrená v eurách. Navrhovanú cenu je potrebné určiť najviac na 2 desatinné miesta. Ak uchádzač určí jeho ponukovú cenu/ceny len na jedno desatinné miesto, platí, že na mieste druhého desatinného čísla je číslica 0.

1. **Lehota na predkladanie ponúk** uplynie dňa **29.09.2021 do 15,00 hod**.
2. **Doplňujúce informácie:** Verejný obstarávateľ si vyhradzuje právo použitý postup zadávania zákazky z nasledovných dôvodov: nebude predložená ani jedna ponuka, ani jeden uchádzač nesplní podmienky účasti, ani jedna z predložených ponúk nebude zodpovedať určeným požiadavkám, ak sa zmenili okolnosti, za ktorých sa vyhlásilo toto verejné obstarávanie.

Kupujúci si vyhradzuje právo, v prípade ak úspešný uchádzač nebude schopný dodať požadovaný tovar osloviť za účelom jeho zabezpečenia i uchádzača, ktorý sa umiestnil na druhom mieste.

V Partizánskej Ľupči, dňa 20.09.2021

 PhDr. Ľubomíra Gloneková

 riaditeľka Zariadenia pre seniorov KARITA

 obce Partizánska Ľupča